Sabatier studerede [[teologi]] i [[Paris]], var [[hjælpepræst]] i Strasbourg og derefter [[præst]] i [[Saint-Cierge-la-Serre]]. Af [[helbred]]shensyn måtte han opgive præstestillingen og kastede sig over historiske studier. I 1893 udgav han sit epokegørende værk ''La vie de S. François d'Assise'', der er udkommet i oplag på oplag og er [[oversat]] på mange sprog. Det er lige fremragende ved videnskabelig metode som ved åndfuld opfattelse, og synspunktet i bogen er blevet bekræftet ved de fund, som Sabatier senere har gjort og offentliggjort. Bogen, der kom på [[Index librorum prohibitorum|Indeks]] 1894, har sat skel
i opfattelsen af [[middelalderen]]s åndsliv, og dens virkninger spores i kirke-, [[Kunsthistorie|kunst-]] og [[kulturhistorie]]n. Sabatier stiftede et selskab til forskningen af [[Frants af Assisi|den hellige Frants]]' historie, og i det blev samlet lærde fra alle lande og livsanskuelser. Efter at Strasbourg atter var bleven fransk var han [[professor]] i kirkehistorie ved [[Strasbourgs Universitet|universitetet dér]].
Litteratur Titler Religion Samfund Historie Kultur Videnskab Organisationer Uddannelsesinstitutioner Universiteter